राष्ट्रीय ग्रामीण रोजगार गारन्टी योजना(नरेगा) सूखा प्रभावित बुन्देलखण्ड के लिए बरदान साबित हुई है। बुन्देलखण्ड के झांसी मण्डल में वर्ष 2008-09 में प्रभावी ढंग से नरेगा लागू किए जाने तथा उसकी जानकारी जन-जन तक पहुंचाने के कारण मजदूर वर्ग इस वर्ष रोजी-रोटी के लिए उतना परेशान नहीं है जितना गत चार सालों में लगातार पड़े सूखे के कारण परेशान था। मजदूर वर्ग में यह खुशहाली इस वर्ष नरेगा में 100 दिन का शत प्रतिशत रोजगार मिलने के कारण आई है इसी कारण इस वर्ष मजदूरों का उतना पलायन भी नहीं हुआ है।